Biblija (Tomislav Dretar)/Jakub se nastanjuje u Egiptu


Jakub se nastanjuje u Egiptu 
 
31 Jusuf reče svojoj braći kući oca svojeg: » Ja ću se vratiti obavijestiti * Faraona i njemu reći: Moja braća i kuća mojeg oca koji bijahu u Palestinuu došli su k meni. 
32 Ti su ljudi *pastiri i uzgajivači stada. Oni su doveli svoju sitnu i svoju krupnu stoku, i sve što imahu svoje. 
33 Također, kad vas Faraon bude pozvao i pitao koje je vaše zanimanje, 
34 vi ćete  odgovoriti: Tvoje sluge su bile odgajivači stada od svoje mladosti sve do danas; mi smo to kao i naši očevi što su bili. Vi ćete  moći tako obitavati u zemlji Gošen, jer Egipćanin prezire sve pastire. «
47 1 Jusuf dođe dakle upozoriti Faraona i reći mu: » Moj otac i moja braća su došli iz zemlje Kanaan sa svojom sitnom i svojom krupnom sto kom i svim što bijaše njihovo; oni se nalaze u zemlji Gošen. « 
2 Potom, u grupi svoje braće, on uze pet ljudi da ih predstavi Faraonu. 
3 Ovaj reče braći Jusufovoj: » Koje je vaše zanimanje? «  » Tvoje su sluge pastiri, odgovoriše oni, mi smo to kao i naši očevi što su to bili.«
4 Oni rekoše Faraonu: » Mi smo došli da bi boravili u zemlji, jer nema više ispaše za ovce tvojih slugu glad pritišće zemlju Palestinu. Dozvoli da tvoje sluge sada nastanjuju u zemlji Gošen. «
5 Faraon reče Jusufu: » Tvoj otac i tvoja braća su došli k tebi. 
6 Zemlja Egipat je pred tobom, nastani svojeg oca i svoju braću u najboljem mjestu. Nek' nastanjuju u zemlji Gošen. Ako poznaješ među njima sposobne ljude, uzmi ih u napolicu za moja vlastita stada. «
7 Jusuf dovede svojeg oca Jakuba i predstavi ga Faraonu.  Jakub blagoslovi Faraona 
8 koji mu reče : » Koliko je godina trajao tvoj  život ? «  
9 » Trajanje mojih seoba bijaše 130 godina! odgovori Jakub.  To bi jedno krako i zlo vrijeme  tako da godine mojeg života nisu dosegle ono trajanje godina koje su proživjeli moji očevi u vrijeme njihovih seoba. « 
10 Nakon što je blagoslovio Faraona Jakub uze otpust u njega.
11  Jusuf smjesti svojeg oca i svoju braću i dade im jedno imanje na najboljem mjestu u cijelom Egiptu, u zemlji Ramzesovoj, kako je bio propisao Faraon. 
12 Jusuf opskrbi hranom svojeg oca,  svoju braću i svu kuću oca svojeg, prema broju njihove djece za ishranu.

Jakub se nastanjuje u Egiptu